

OGRES NOVADA PAŠVALDĪBA

Reģ.Nr.90000024455, Brīvības iela 33, Ogre, Ogres nov., LV-5001

tālrunis 65071160, e-pasts: ogredome@ogresnovads.lv, www.ogresnovads.lv

PAŠVALDĪBAS DOMES SĒDES PROTOKOLA IZRAKSTS

|  |  |  |
| --- | --- | --- |
| Ogrē, Brīvības ielā 33 | Nr.13 | 2024. gada 29. augustā |
|  |  |  |

 **17.**

**Par Ogres novada pašvaldības metu konkursa “Ikšķiles brīvdabas estrādes jumta izbūve un teritorijas labiekārtošana” uzvarētāju un ieceres nodošanu sabiedrības viedokļa noskaidrošanai**

Saskaņā arOgres novada pašvaldības domes 2023. gada 30. novembra lēmumu (protokols Nr. 19, 26.) “Par Ogres novada pašvaldības iekšējo noteikumu Nr. 25/2023 “Metu konkursa “Ikšķiles brīvdabas estrādes jumta izbūve un teritorijas labiekārtošana” žūrijas komisijas nolikums” pieņemšanu un metu konkursa žūrijas komisijas izveidi” tika izstrādāts un 2024. gada 13. augusta Metu konkursa “Ikšķiles brīvdabas estrādes jumta izbūve un teritorijas labiekārtošana” žūrijas komisijas sēdē (protokola Nr. ONP 2024/11 – 3) apstiprināts metu konkursa “Ikšķiles brīvdabas estrādes jumta izbūve un teritorijas labiekārtošana” (turpmāk – metu konkurss) nolikums, nosakot metu konkursa norises un Ogres novada pašvaldības atbalsta piešķiršanas kārtību, mērķi, pretendentu kvalifikācijas prasības un vērtēšanas kritērijus.

Metu konkursa mērķis - uzlabot Ikšķiles brīvdabas estrādi, tostarp tās skatuves daļu un tai piegulošo teritoriju, izstrādāt jumta risinājumu virs skatuves zonas, kas ne tikai uzlabos estrādes akustisko un estētisko kvalitāti, bet arī palīdzēs saglabāt vēsturiskos elementus, kas raksturīgi esošajai estrādei, nodrošinot to ilgtspēju. Papildus kritērijs un punkti tika piešķirti, ja tika piedāvāts jumta risinājums virs skatītāju sēdvietām.

 Metu izstrādes galvenie uzdevumi:

* 1. saglabāt esošos vēsturiskos dolomīta mūra elementus;
	2. izstrādāt priekšlikumu aizskatuves telpām ar pārģērbšanās telpu, labierīcībām un tehniskajām telpām 30 māksliniekiem;
	3. izstrādāt risinājumu ūdensapgādei un kanalizācijai;
	4. saglabāt visus teritorijā esošos (augošos) kokus;
	5. izstrādāt seguma maiņu skatuves daļai, skatītāju zonai un piegulošajiem ceļiem teritorijā, saglabājot dolomīta atbalsta sienas skatuves daļā;
	6. izstrādāt lietus ūdens kanalizācijas risinājumu estrādes daļā;
	7. izstrādāt risinājumu pārvietojamo tualešu novietnei pasākumu laikā;
	8. izstrādāt apgaismojuma risinājumu skatuvei un teritorijai, ņemot vērā esošo apgaismojumu;
	9. izstrādāt ārējo ūdens pievadu tuvu skatuves zonai;
	10. izstrādāt elektrības un datu kabeļu pievades risinājumu no skaņošanas zonas līdz skatuvei.

Ogres novada pašvaldības Centrālās administrācijas Attīstības un plānošanas nodaļas vadītāja Aija Romanovska sniedz ziņojumu par metu konkursa norises gaitu un rezultātiem: līdz piedāvājumu iesniegšanas termiņa beigām, t.i., līdz 2024. gada 17. jūlijam, piedāvājumus metu konkursam bija iesnieguši 5 (pieci) dalībnieki.

2024. gada 17. jūlijā tika atvērti metu konkursam iesniegtie metu piedāvājumi un katrs metu konkursa žūrijas komisijas loceklis individuāli uzsāka vērtēt metu konkursa dalībnieku metu piedāvājumus.

2024. gada 13. augustā metu konkursa žūrijas komisijas locekļi vienbalsīgi pieņēma lēmumu par vietu piešķiršanu šādā kārtībā: 1. vietu piešķirt metiem ar devīzi “BRIM24”; 1. vietu – “AIS11”; 2. vietu –“ESI24”; 3. vietu – “IKE24”; 4. vietu – “LĪGOO”; ņemot vērā, ka vidējais žūrijas komisijas novērtējums BRIM24 ir 84.29 punkti, AIS11 ir 84.29 punkti, ESI24 ir 71.86 punkti, IKE24 ir 55.57 punkti un LĪGOO ir 29.29 punkti.

Metu konkursā iesniegto devīžu atšifrējumu atvēršanas sanāksme notika 2024. gada 13. augustā plkst. 10:00 Ogres novada pašvaldībā, Brīvības ielā 33, Ogrē, lielajā zālē (3. stāvs). Par metu konkursa devīzes atvēršanas sanāksmi bija informēti metu konkursa dalībnieki. Metu konkursa devīzes atvēršanas sanāksmes laikā žūrijas komisija nosauca uzvarētājus un godalgoto vietu ieguvēju devīzes. Pēc tam tika atvērtas devīžu atšifrējumu aploksnes un nosaukts dalībnieka nosaukums, tas ir: 1. vieta metam ar devīzi “BRIM24“ – SIA ”Balts un melns”; 1. vieta metam ar devīzi “AIS11“ – SIA”BŪVDIZAINS”; 2. vieta metam ar devīzi “ESI24” – Pilnsabiedrība “ZGT”, 3. vieta metam ar devīzi “IKE24” – SIA “Valeinis un Stepe” un 4. vieta metam ar devīzi “LĪGOO” – par pretendentu nav informācijas.

Atbilstoši metu konkursa nolikuma 56. punktam pēc devīžu atšifrējumu nosaukšanas metu konkursa žūrijas komisija rīkoja slēgtu sēdi, kurā pārbaudīja, vai dalībnieka iesniegtie kvalifikācijas dokumenti ir atbilstoši metu konkursa nolikumā izvirzītajām prasībām. Žūrijas komisija bija tiesīga nepiešķirt godalgu izvēlētajam dalībniekam, ja tas neatbilst nolikuma prasībām.

Izvērtējot dalībnieka iesniegtos kvalifikācijas dokumentus, metu konkursa žūrijas komisija secināja, ka metu konkursa dalībnieka, kas ieguvis 1. vietu pēc metu konkursa žūrijas komisijas vidējā vērtējuma, t.i., SIA ”Balts un melns”; 1. vietu pēc metu konkursa žūrijas komisijas vidējā vērtējuma, t.i., SIA”BŪVDIZAINS”; 2. vietu pēc metu konkursa žūrijas komisijas vidējā vērtējuma, t.i., Pilnsabiedrība “ZGT”, 3. vietu pēc metu konkursa žūrijas komisijas vidējā vērtējuma, t.i., SIA “Valeinis un Stepe”, kvalifikācijas dokumenti atbilst metu konkursa nolikumā izvirzītajām prasībām.

2024. gada 13. augustā žūrijas komisija (sēdes protokols Nr. ONP 2024/11 - 3) pieņēma lēmumu piešķirt godalgas: 1. vietas ieguvējam metam ar devīzi “BRIM24” 1. vieta metam ar devīzi “BRIM24“ – SIA ”Balts un melns”, reģistrācijas Nr. 40003659614 - 3000 EUR; 1. vieta metam ar devīzi “AIS11“ – SIA”BŪVDIZAINS”, reģistrācijas Nr. 43603011124 - 3000 EUR; 2. vieta metam ar devīzi “ESI24” – Pilnsabiedrība “ZGT”, reģistrācijas Nr. 40203122696 – 2000 EUR; 3. vieta metam ar devīzi “IKE24” – SIA “Valeinis un Stepe”, reģistrācijas Nr. 40003302383 – 1000 EUR.

Ņemot vērā augstāk minēto un pamatojoties uz Publisko iepirkumu likuma 8. panta otro daļu, Ministru kabineta 2017. gada 28. februāra noteikumu Nr. 107 “Iepirkuma procedūru un metu konkursu norises kārtība” 2.6. nodaļu, metu konkursa “Ikšķiles brīvdabas estrādes jumta izbūve un teritorijas labiekārtošana” nolikuma (identifikācijas numurs ONP 2024/11) 58. un 59. punktu un Pašvaldību likuma 51. panta trešo daļu

**balsojot: ar 19 balsīm "Par" (Andris Krauja, Artūrs Mangulis, Atvars Lakstīgala, Dace Māliņa, Daiga Brante, Dainis Širovs, Dzirkstīte Žindiga, Egils Helmanis, Gints Sīviņš, Igors Miglinieks, Ilmārs Zemnieks, Indulis Trapiņš, Jānis Kaijaks, Jānis Siliņš, Kaspars Bramanis, Pāvels Kotāns, Raivis Ūzuls, Rūdolfs Kudļa, Valentīns Špēlis), "Pret" – 1 (Toms Āboltiņš), "Atturas" – 1 (Santa Ločmele), "Nepiedalās" – nav**,

Ogres novada pašvaldības dome **NOLEMJ:**

1. **Apstiprināt** metu konkursa “Ikšķiles brīvdabas estrādes jumta izbūve un teritorijas labiekārtošana” žūrijas komisijas lēmumu un piešķirt godalgu no Ogres novada pašvaldības 2024. gada budžeta valdības funkcijas 06.600121:
	1. 1. vietas ieguvējam - metam ar devīzi “BRIM24“ – SIA ”Balts un melns”, reģistrācijas Nr. 40003659614 – 3000 EUR (trīs tūkstoši *euro*);
	2. 1. vietas ieguvējam - metam ar devīzi “AIS11“ – SIA”BŪVDIZAINS” reģistrācijas Nr. 43603011124, 3000 EUR (trīs tūkstoši *euro*);
	3. 2. vietas ieguvējam - metam ar devīzi “ESI24” – Pilnsabiedrība “ZGT”, reģistrācijas Nr. 40203122696, 2000 EUR (divi tūkstoši *euro*);
	4. 3. vietas ieguvējam - metam ar devīzi “IKE24” – SIA “Valeinis un Stepe”, reģistrācijas Nr. 40003302383 – 1000 EUR (viens tūkstotis *euro*).
2. **Organizēt** konsultācijas ar Ogres novada iedzīvotājiem par ieceri “Ikšķiles brīvdabas estrādes jumta izbūve un teritorijas labiekārtošana” un metu konkursa “Ikšķiles brīvdabas estrādes jumta izbūve un teritorijas labiekārtošana” rezultātā izstrādātajiem metiem ar devīzēm “BRIM24“, “AIS11“, “ESI24”, “IKE24” un “LĪGOO” saskaņā ar pielikumu.
3. **Noteikt**, ka sabiedrības viedokļa noskaidrošanai tiek organizēta Ogres novada iedzīvotāju rakstveida aptauja, aptaujai nosakot laiku no 2024. gada 4. septembra līdz 2024. gada 3. novembrim.
4. Konsultāciju ar Ogres novada iedzīvotāju rezultātā papildus šī lēmuma 1.punktā minētajam Ogres novada pašvaldība var piešķirt Atzinības rakstu “Iedzīvotāju simpātiju balva”.
5. **Noteikt**, ka aptaujā par šī lēmuma 1. punktā minēto metu var piedalīties Latvijas Republikas pilsoņi, kuri aptaujas norises laikā ir sasnieguši 16 gadu vecumu un kuru dzīvesvieta ir deklarēta Ogres novada administratīvajā teritorijā vai kuriem pieder likumā noteiktajā kārtībā reģistrēts nekustamais īpašums Ogres novada administratīvajā teritorijā.
6. **Uzdot** Ogres novada pašvaldības Centrālās administrācijas Komunikācijas nodaļai publicēt Ogres novada pašvaldības oficiālajā tīmekļvietnē [www.ogresnovads.lv](http://www.ogresnovads.lv) informāciju par konsultāciju ar Ogres novada iedzīvotājiem atbilstoši šim lēmumam.
7. **Uzdot** Ikšķiles pilsētas Tautas namam tā telpās un darba laikā iedzīvotājiem brīvi pieejamā vietā izvietot metu konkursa “Ikšķiles brīvdabas estrādes jumta izbūve un teritorijas labiekārtošana” rezultātā izstrādātos metus ar devīzēm “BRIM24“, “AIS11“, “ESI24”, “IKE24” un “LĪGOO” vizuālos maketus un informāciju par tiem, aptaujas anketas drukātā veidā un aptaujai speciāli paredzētu, slēgtu kasti šā lēmuma 3. punktā minētajā termiņā.
8. **Noteikt**, ka aptaujas anketa drukātā veidā pēc tās aizpildīšanas ievietojama slēgtā aploksnē, bet slēgtā aploksne ar tajā ievietotu aptaujas anketu ievietojama aptaujai speciāli paredzētā, slēgtā kastē.
9. Aptaujas anketas, kas ievietotas aptaujai speciāli paredzētā kastē, tiek uzglabātas tajā līdz pat aptaujas norises beigām, bet pēc aptaujas norises tiek nodotas Ogres novada pašvaldības Centrālās administrācijas Attīstības un plānošanas nodaļai – atvēršanai un datu apkopošanai. Visi aptaujas dati tiek uzglabāti līdz Ogres novada pašvaldības domes lēmuma pieņemšanai par ieceres “Ikšķiles brīvdabas estrādes jumta izbūve un teritorijas labiekārtošana” iepirkuma sarunu procedūras darba uzdevuma izstrādāšanu, pēc tam tos iznīcinot, ievērojot fizisko personu datu aizsardzību.
10. Aptaujā iesniegtie personas dati tiks apstrādāti, lai nodrošinātu sabiedrības viedokļa noskaidrošanu atbilstoši šajā lēmumā noteiktajai kārtībai. Personas datu apstrādes pārzinis atbilstoši Eiropas Parlamenta un Padomes regulai Nr. 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regulas) nosacījumiem ir Ogres novada pašvaldība, adrese: Brīvības iela 33, Ogre, Ogres novads, LV – 5001, reģistrācijas Nr. 90000024455, tālrunis 65071164. Ar papildus informāciju par veikto personas datu apstrādi var iepazīties Ogres novada pašvaldības oficiālajā tīmekļvietnē <https://www.ogresnovads.lv/lv/personas-datu-aizsardziba-ogres-novada>.
11. **Noteikt**, ka sabiedrības viedokļa noskaidrošanai papildus var tikt organizēta sanāksme ar Ogres novada iedzīvotājiem laikā no 2024. gada 24. septembra līdz 2024. gada 23. oktobrim.
12. Pēc sabiedrības viedokļa noskaidrošanas aptaujas rezultāti tiek iesniegti Ogres novada pašvaldības domei lēmuma pieņemšanai par metu konkursa “Ikšķiles brīvdabas estrādes jumta izbūve un teritorijas labiekārtošana” darba uzdevuma apstiprināšanu, noraidīšanu vai precizēšanu iepirkuma sarunu procedūrai ar publiskajā apspriešanā izvirzīto 1. vietas ieguvējus.
13. **Kontroli** par lēmuma izpildi uzdot Ogres novada pašvaldības izpilddirektoram.

(Sēdes vadītāja,

domes priekšsēdētāja E. Helmaņa paraksts)